钦定古今图书集成/明伦汇编/闺媛典/第053卷 > 裴贵妻刘氏
## 钦定古今图书集成/明伦汇编/闺媛典/第053卷 > 裴贵妻刘氏

按《全辽志》：刘氏，讳志贞，女直人，三万卫镇抚刘忽鲁
秃女。幼聪慧，授《孝经》《列女传》，咸成诵。年十六，适同郡
裴贵，事舅姑以孝闻。而贵有疾，氏潜刲股肉和糜以
奉，弗效，每夜叩祷于天，誓以身代夫疾革，嘱刘曰：“吾
危汝幼，善事后人。”氏泣曰：“奈何以犬豕畜妾。”遂入自
缢，家人救之无及。越二日，夫始卒。事闻，诏旌之。